Төлөгөн Касымбек

Төлөгөн Касымбек (1931 — 2011) — советтик жана кыргызстандык жазуучу. Кыргыз Республикасынын Баатырыhttps://who.ca-news.org/people/6681. Кыргыз Эл жазуучу, Кыргыз Эл Баатыры, Кыргыз Республикасынын Токтогул атындагы мамлекеттик сыйлыгынын лауреаты.

Өмүр баяны
Төлөгөн Ак-Жол айылында (азыркы Аксы району) туулган. Атасы молдо болгон, Төлөгөн он-төрт же он-беш жашка чыкканда ал каза болду.

Анын алгачкы чыгармасы «Кичинекей жылкычы» 1952-жылы Советтик Кыргызстан журналында жарыкка чыккан. 1956-жылы бул аңгеме ошол эле аталыштагы кичине аңгемелер жыйнагы катары китеп болуп басылып чыккан. «Хочу быть человеком» («Адам болгум келет») повести 1965-жылы орус тилинде жарык кɵргɵн. 

Касымбектин чыгармачылыгынын негизин түзгөн тарыхый багыттагы алгачкы чыгармасы 1963-жылы жазылган «Алымкан» драмасы болуп эсептелет. 1966-жылы анын эң белгилүү чыгармаларынын бири — «Сынган кылыч» романынын биринчи тому жарык көргөн; экинчи тому 1971-жылы, толукталган нускасы 1998-жылы жарык көргөн. Жазуучу 2000-жылы толукталган нускасы үчүн Токтогул атындагы мамлекеттик сыйлыктын лауреаты болгон.  Башка чыгармаларынын арасында Кыргызстандын тарыхын ХIХ – кылымдын ортосунан баштап ХХ – кылымдын башына чейин баяндаган «Келкел», «Баскын», «Кыргын» деген романдарын да атап ɵтсɵк болот.

1990–1994-жылдары Кыргыз Республикасынын Жогорку Кеңешине эл депутаты болуп шайланган, тил, маданият жана билим берүү боюнча эл аралык комиссиянын жетекчиси, ошондой эле Кыргызстан жазуучулар союзунун төрагасы болгон. Ак-Жол айылынын айылдык кеңешинде башталгыч класстарга мугалим жана жооптуу катчы болуп иштеген.

Чыгармалар
Романдар
Сынган кылыч (1966) (1971) (1998)
Жетилген Курак (1976)
Келкел (1986)
Баскын (2000)
Кыргын (2008)

«Сынган кылыч» романы казак (Сынған қылыш, 1975), , түркмөн (Synan gylyč, 1977), украин (Зламаний меч, 1978), орус (Сломанный меч, 1980), өзбек (Singan qilich, 1980), англис (The Broken Sword, 1980), түрк (Kırılan Kılıç, 2004) жана уйгур (سۇنغان قىلىچ , 2008) тилдерине которулган.

Повесттер
Коке (Көкө) (1958) (орусча)
Хочу быть человеком (Адам болгум келет) 1965 (орусча)
Жетим

Aңгемелер
Кичинекей жылкычы (1952)

Драмалар
Алымкан (1963)

Булактар

Тышкы шилтемелери
 «Келкел» тарыхый романы 
 «Сынган кылыч» тарыхый романы 
 «Баскын» тарыхый романы 
 «Кыргын» тарыхый романы 

Категория:Инсандар
Категория:Кыргыз адабияты
Категория:Кыргыз жазуучулары
Категория:Кыргыз Республикасынын жазуучулары